钦定古今图书集成/明伦汇编/闺媛典/第223卷 > 欧阳承第妻尢氏
## 钦定古今图书集成/明伦汇编/闺媛典/第223卷 > 欧阳承第妻尢氏

按《南安县志》：“尢氏，廉州知府尢拔女，泉州卫指挥佥
事欧阳承第妻。年二十，承第以袭爵死于途，子瑞曾
未及期，氏闻讣痛绝，誓以死从以翁命立孤，孀居四
十馀年，孝事二亲，宾祭馈助，咸得其欢。课子爱而知
劳。既袭祖职，教之以忠恕。瑞曾以游戎廓清山海，懋
著肤功，皆母训也。以覃恩封恭人。”